**დანართი**

დამტკიცებულია დირექტორის

ბრძანებით №34 01.11.12

**არაფორმალური პროფესიული განათლების აღიარების წესი**

**მუხლი 1**. **რეგულირების სფერო**

1. ეს წესი ადგენს შპს ბარაკონის (საზოგადოებრივი კოლეჯი) (შემდგომ - კოლეჯი) მიერ არაფორმალური პროფესიული განათლების აღიარების პირობებს (I-III საფეხურების საგანმანათლებლო პროფესიული პროგრამებისთვის, გარდა რეგულირებადი პროფესიებისა), განცხადების განხილვის პროცედურას და წარდგენის ვადას. სათანადო დოკუმენტაციით დადასტურებული, პრაქტიკის შედეგად მიღებული ან სხვა კომპეტენციის შესაბამისი პროფესიული სტანდარტით გათვალისწინებულ კომპეტენტებად ჩათვლის წესს, გამოცდის ჩატარების თავისებურებებსა და პროცედურის განმახორციელებელ სუბიექტს და ა.შ.

2. არაფორმალურ პროფესიულ განათლებად მიიჩნევა – განათლება, რომელიც პირმა მიიღო

არაფორმალურ გარემოში, პროფესიული საგანმანათლებლო დაწესებულებისაგან დამოუკიდებლად;

3. არაფორმალური განათლების აღიარება მიმართულია მთელი სიცოცხლის განმავლობაში სწავლისათვის ხელშემწყობი გარემოს შექმნისაკენ და ემყარება ნებაყოფლობითობის, ობიექტურობისა და გამჭვირვალობის პრინციპებს;

4. არაფორმალური პროფესიული განათლების აღიარება ხორციელდება საქართველოს კანონმდებლობით, საქართველოს განათლებისა და მეცნიერების მინისტრის ნორმატიული აქტით დამტკიცებული წესისა და ამ დებულების მოთხოვნების შესაბამისად.

**მუხლი 2.** **განცხადება არაფორმალური განათლების აღიარების თაობაზე**

1. კოლეჯი უფლებამოსილია მსურველის მომართვის, განცხადების საფუძველზე შეაფასოს და აღიაროს მსურველის მიერ არაფორმალურ გარემოში შეძენილი ცოდნა და პრაქტიკული უნარ-ჩვევები.

2. არაფორმალური განათლების აღიარების მსურველმა კოლეჯს უნდა წარუდგონოს :

ა) პირადი (არასრულწლოვანი პირის შემთხვევაში–წარმომადგენლის) განცხადება, რომელიც უნდა აკმაყოფილებდეს საქართველოს ზოგად ადმინისტრაციული კოდექსის 78-ე მუხლით დადგენილ მოთხოვნებს;

ბ) არაფორმალურ გარემოში მიღებული განათლების დეტალურ აღწერას;

გ) არსებობის შემთხვევაში, პრაქტიკის შედეგად მიღებული ან სხვა კომპეტენციების ფლობის

დამადასტურებელი დოკუმენტი, რომელიც შეიცავს ინფორმაციას პროფესიით პრაქტიკული მუშაობის ვადის, განხორციელებული საქმიანობის ან/და არსებული კომპეტენციების შესახებ (ცნობა,სერტიფიკატი და ა.შ.).

დ) პირადობის დამადასტურებელი დოკუმენტის ასლი;

ე) მოთხოვნას არაფორმალური პროფესიული განათლების აღიარების შესახებ;

ვ) მითითებას თანდართული დოკუმენტაციის შესახებ;

ზ)არასრულწლოვნის წარმომადგენლის მიერ დამატებით მიეთითება ინფორმაცია, კანონიერი წარმომადგენლის შესახებ;

თ) არაფორმალური პროფესიული განათლების აღიარების თაობაზე განაცხადის შემოტანისას, პირის მიერ ზოგადი საბაზო/საშუალო განათლების დამადასტურებელი დოკუმენტის დედანი ან ნოტარიალურად დადასტურებელი ქსეროასლი;

ი) არაფორმალური პროფესიული განათლების აღიარების საფასურის გადახდის დამადასტურებელი ქვითარი, საფასურის ოდენობა განისაზღვრება დირექტორის ბრძანებით;

3. ამ მუხლის მეორე პუნქტით გათვალისწინებული დოკუმენტების გარდა, დაწესებულებას უფლება აქვს, არაფორმალური პროფესიული განათლების აღიარების მსურველს მოსთხოვოს სხვა დოკუმენტები, რომლებიც აუცილებელია შესაბამისი პროფესიული სტანდარტით გათვალისწინებული ცოდნის, უნარებისა და ღირებულებების შესამოწმებლად.

**მუხლი 3. არაფორმალური განათლების აღიარების კომისია და მის მიერ განხორციელებული**

**არაფორმალური განათლების აღიარების პროცედურები**

1. დაინტერესებული პირის მიერ წინამდებარე წესის დაცვით მომართვის შემთხვევაში კოლეჯის დირექტორის ბრძანებით იქმნება არაფორმალური განათლების აღიარების კომისია (შემდგომში - კომისია).

2. კომისიის უფლებამოსილების ვადა განისაზღვრება ინდივიდუალურად, ყოველი კონკრეტული საკითხის განხილვა/გადაწყვეტისთვის საჭირო ვადით.

3. კომისია გადაწყვეტილებას იღებს ხმათა უმრავლესობით. ხმათა გაყოფის შემთხვევაში, გადამწყვეტია თავმჯდომარის ხმა.

4. არაფორმალური პროფესიული განათლების აღიარებას ახდენს არაუმეტეს 7 კაცისგან შემდგარი კომისია, რომლის შემადგენლობას ამტკიცებს კოლეჯის დირექტორი ინდივიდუალურ -სამართლებლივი აქტით.

5. კომისიის შემადგენლობაში შედიან: კოლეჯის დირექტორი მოადგილე (თავჯდომარე); დამსაქმებელთა წარმომადგენელი; შესაბამისი დარგის პროფესიული განათლების მასწავლებელთა წარმომადგენლები (პროფესიულ მასწავლებელთა წარმომადგენელი არ უნდა იყოს დაწესებულების თანამშრომელი) .

**მუხლი 4. კოლეჯის უფლებამოსილება**

კოლეჯის დირექცია:

1. ამტკიცებს განცხადების განხილვის პროცედურას;

2. ადგენს განცხადების წარდგენის ვადას;

3. განსაზღვრავს კომისიის საქმიანობას;

4. ამოწმებს დაინტერესებული პირის მიერ წარმოდგენილი დოკუმენტაციის შესაბამისობას ამავე დოკუმენტის მეორე მუხლით გათვალისწინებულ მოთხოვნებთან;

5. განსაზღვრავს პრაქტიკის შედეგად მიღებული ან სხვა კომპეტენციების შესაბამისი

პროფესიული სტანდარტით გათვალისწინებულ კომპეტენციებად ჩათვლის წესს;

**მუხლი 5**. **არაფორმალური განათლების აღიარების კომისიის უფლებამოსილება**

კომისია უფლებამოსილია:

1.შეისწავლოს დაინტერესებული პირის მიერ წარმოდგენილი დოკუმენტაციის მოქმედი კანონმდებლობის მოთხოვნებთან შესაბამისობა;

2.წარმოდგენილი დოკუმენტაციის ანალიზის საფუძველზე დადებითი გადაწყვეტილების მიღების შემთხვევაში, განსაზღვროს საგამოცდო საგნები;

3.ჩაატაროს გამოცდა დაინტერესებული პირის მიერ არაფორმალურ გარემოში მიღებული პროფესიული განათლების შესაბამის პროფესიულ სტანადარტთან და კოლეჯის მიერ განხორციელებულ პროფესიულ საგანმანათლებლო პროგრამით განსაზღვრულ ცოდნასთან, პრაქტიკულ უნარ-ჩვევებსა და პროფესიულ ღირებულებებთან შესაბამისობის დადგენის მიზნით.

4.შეადგინოს სხდომის ოქმი. ოქმში დეტალურად აისახება ინფორმაცია განსახილველი საკითხის შესახებ, განხილვის მიმდინარეობა, სხდომაზე გამოთქმული მოსაზრებები.

**მუხლი 6**. **გამოცდის ჩატარების პროცედურა**

1. გამოცდის ჩატარების ადგილის, დღისა და საათის, ასევე გამოცდით შესამოწმებელი კომპეტენციების შესახებ აღიარების მსურველს უნდა ეცნობოს გამოცდის ჩატარებამდე არაუგვიანეს სამი კალენდარული დღით ადრე;

2. აღიარების მსურველს უფლება აქვს მოითხოვოს წინა საგამოცდო კონსულტაცია;

3. გამოცდა შეიძლება შედგებოდეს თეორიული ცოდნის შემოწმებისა და პრაქტიკული უნარების დემონსტრირებისაგან (ტესტი, პრაქტიკული აქტივობის დემონსტრირება, დავალების პრეზენტაცია).

4. გამოცდის შედეგები ფორმდება საგამოცდო კომისიის ოქმით, რომელშიც მიეთითება ის კომპეტენციები, რომელთა ფლობაც დადასტურდა, ასევე რისი ფლობაც ვერ დადასტურდა გამოცდით და შეფასება, რომელსაც ხელს აწერს კომისიის თავმჯდომარე და მდივანი;

5.გამოცდის უწყისი ერთვის არაფორმალური პროფესიული განათლების აღიარებისათვის გამოყენებულ დოკუმენტაციას.

6. არაფორმალური პროფესიული განათლების აღიარების მიზნით განმეორებითი გამოცდა არ ინიშნება.

**მუხლი 7. არაფორმალურ გარემოში მიღებული ცოდნის თითოეული კომპონენტის შეფასების წესი**

1. არაფორმალურ გარემოში პირის მიერ მიღებული ცოდნის ცალკეული კომპონენტები უნდა შეფასდეს პროფესიული განათლების კრედიტებით გაანგარიშების წესით გათვალისწინებული შეფასების სისტემით.

2. თითოეული კომპონენტი ფასდება მაქსიმუმ 100 ქულით. შეფასების სისტემით გათვალისწინებულია 5 სახის დადებითი და 2 სახის უარყოფითი შეფასება.

ა) დადებითი შეფასებებია:

ა.ა) (A) ფრიადი – მაქსიმალური შეფასების 91% და მეტი;

ა.ბ) (B) ძალიან კარგი – მაქსიმალური შეფასების 81-90%;

ა.გ) (C) კარგი – მაქსიმალური შეფასების 71-80%;

ა.დ) (D) დამაკმაყოფილებელი – მაქსიმალური შეფასების 61-70%;

ა.ე) (E) საკმარისი – მაქსიმალური შეფასების 51–60%;

ბ) უარყოფითი შეფასებებია:

ბ.ა) (FX) ვერ ჩააბარა - მაქსიმალური შეფასების 41-50%,

ბ.ბ) (F) ჩაიჭრა მაქსიმალური შეფასების 0-40%

5. არაფორმალური პროგრამის კომპონენტი აღიარებულად ჩაითვლება შესაბამის კომპონენტში ერთ-ერთი დადებითი შეფასების მიღწევის შედეგად.

6. (F)ან (FX) შეფასების მიღების შემთხვევაში შესაბამისი კომპონენტის აღიარება არ ხდება;

**მუხლი 8. არაფორმალური განათლების აღიარების თაობაზე გადაწყვეტილების მიღება**

1.გამოცდების შედეგების გათვალისწინებით, კომისია იღებს გადაწყვეტილებას არაფორმალური განათლების აღიარების ან აღიარებაზე უარის თქმის შესახებ;

2. კომისიის მიერ მიღებული დარეგისტრირებული კომისიის სხდომის ოქმი გადაეცემა კოლეჯის დირექტორს შემდგომი რეაგირებისათვის;

3. არაფორმალური პროფესიული განათლების აღიარების ან აღიარებაზე უარის თქმის შესახებ გადაწყვეტილების თაობაზე დირექტორი კანონით დადგენილი წესით გამოსცემს ბრძანებას;

4. ბრძანებაში მიეთითება:

ა ) დაწესებულების სახელწოდება;

ბ)განმცხადებლის ვინაობა;

გ) გადაწყვეტილების მიღების თარიღი და ადგილი;

დ) არაფორმალური განათლების აღიარების თაობაზე დადებითი გადაწყვეტილების შემთხვევაში –პროფესიული განათლების კონკრეტული საფეხურის ან მისი ნაწილის შესახებ, რომელსაც შეესაბამება განმცხადებლის მიერ არაფორმალურ გარემოში მიღებული ცოდნა;

ე)არაფორმალური განათლების აღიარებაზე უარის თქმის შემთხვევაში –შესაბამისი დასაბუთება, რაც გახდა უარის თქმის საფუძველი;

ვ)გადაწყვეტილების გასაჩივრების წესი და ვადა.

5. ბრძანების ასლი გადაეცემა განმცხადებელს.

6.არაფორმალური განათლების აღიარება/არაღიარების თაობაზე დირექტორის გადაწყვეტილება, საგანმანათლებლო დაწესებულებების რეესტრში შესაბამისი ინფორმაციის ასახვის მიზნით, წარედგინება სსიპ – განათლების ხარისხის განვითარების ეროვნულ ცენტრს.

**მუხლი 9. არაფორმალური განათლების აღიარების ვადები**

1. არაფორმალური პროფესიული განათლების აღიარების მოთხოვნით პირს უფლება აქვს კოლეჯს მიმართოს მთელი კალენდარული წლის განმავლობაში;

2. არაფორმალური პროფესიული განათლების აღიარებაზე უარის თქმის შემთხვევაში, აღიარების განმეორებითი მოთხოვნით პირს უფლება აქვს მიმართოს კოლეჯს არაუადრეს შესაბამისი საფეხურის პროფესიული საგანმანათლებლო პროგრამის განხორციელებისათვის დადგენილი სავარაუდო ვადისა.

3. არაფორმალური განათლების აღიარების პროცედურის განხორციელების საერთო ვადა არ უნდა აღემატებოდეს 1 თვეს, რომლიდანაც 10 (ათი) კალენდარული დღე ეთმობა არაფორმალური განათლების აღიარების თაობაზე დაინტერესებული პირის მიერ წარმოდგენილი დოკუმენტაციის ანალიზს, ხოლო 20 (ოცი) დღე დაინტერესებული პირის მიერ არაფორმალურ გარემოში მიღებული განათლების თითოეული კომპონენტის დადგენას, შეფასებასა და გადაწყვეტილების მიღებას.

4. იმ შემთხვევაში, თუ არაფორმალური განათლების აღიარების თაობაზე წარმოდგენილ განცხადებასა და დოკუმენტებს კოლეჯში შეტანის შემდეგ დაუდგინდა ხარვეზი, დრო ხარვეზის დადგენიდან მის აღმოფხვრამდე არ ჩაითვლება არაფორმალური განათლების აღიარების პროცედურის საერთო ვადაში.